Dream Girl Box Office Collection Day 9: आयुष्मान खुराना की 'ड्रीम गर्ल' ने बॉक्स ऑफिस पर किया धमाका, कमाई के मामले में इन फिल्मों को पछाड़ा  
आयुष्मान खुराना की फिल्म की धांसू कमाई
आयुष्मान संग नुसरत भरूचा की जोड़ी लोगों को खूब आ रही है पसंद
फिल्म ने नौवें दिन किया इतना कलेक्शन
Dream Girl Box Office Collection Day 9: आयुष्मान खुराना (Ayushmann Khurrana) की फिल्म 'ड्रीम गर्ल' (Dream Girl) बॉक्स ऑफिस पर लगातार शानदार प्रदर्शन कर रही है. इस फिल्म में आयुष्मान खुराना और नुसरत भरूचा (Nushrat Bharucha) की जोड़ी दर्शकों को खूब लुभा रही है.  करण देओल की डेब्यू फिल्म 'पल पल दिल के पास (Pal Pal Dil Ke Paas)', सोनम कपूर की 'द जोया फेक्टर' और संजय दत्त की 'प्रस्थानम' रिलीज होने के बाद भी 'ड्रीम गर्ल' की कमाई में कोई गिरावट दर्ज नहीं की गई है. वहीं बॉक्स ऑफिस इंडिया डॉट कॉम के मुताबिक 'ड्रीम गर्ल'  ने नौवें दिन यानी शनिवार को फिल्म ने 9 करोड़ रुपये का शानदार बिजनेस किया. 

आयुष्मान खुराना  (Ayushmann Khurrana) और नुसरत भरूचा की फिल्म ने केवल नौ दिनों में ही 83.75 करोड़ रुपये की अच्छी-खासी कमाई कर ली है. फिल्म की कमाई की रफ्तार को देखते हुए अंदाजा लगाया जा रहा है कि ये फिल्म जल्द ही 100 करोड़ रुपये के क्लब में शामिल हो जाएगी. वहीं बता दें फिल्म 'ड्रीम गर्ल' का बजट केवल 30 करोड़ रुपये है. इस हिसाब से फिल्म बॉक्स ऑफिस पर जबरदस्त कमाई कर रही है.
बता दें आयुष्मान खुराना (Ayushmann Khurrana) और नुसरत भरूचा (Nushrat Bharucha) की फिल्म 'ड्रीम गर्ल' को राज शांडिल्य ने डायरेक्ट किया है. 'ड्रीम गर्ल' से पहले आयुष्मान खुराना 'बरेली की बर्फी (2017)', 'शुभ मंगल सावधान (2017)', 'अंधाधुन (2018)', 'बधाई हो (2018)' और 'आर्टिकल 15 (2019)' जैसी धांसू फिल्में दे चुके हैं.